বগুড়া সংবাদ ডটকম (আনোয়ার হোসেন, নামুজা প্রতিনিধি)ঃ বগুড়ার কাহালু উপজেলার পাইকড় ইউপির মহিষামুড়া গ্রামে সিঁধ কেটে ২টি গরু চুরি করার খবর পাওয়া গেছে। জানা যায়, পাইকড় ইউপির মহিষামুড়া পশ্চিম পাড়া গ্রামের মৃত ছলেমান আলীর পুত্র লোকমান আলীর ১টি ও পুত্র আজম আলীর ১টি মাটির তৈরি গোয়াল ঘরের পিছনে জানালার নিচে গত ৭জুলাই দিবাগত রাতে কে বা কারা সিঁধ কেটে লাল ও কাল রংএর ২টি ষাঁড় গরু চুরি করে নিয়ে যায়। চুরি হওয়া গরুর আনুমানিক মূল্যে ১লক্ষ ৩০হাজার টাকা বলে মালিক পক্ষ হইতে জানা গেছে। এ ব্যাপারে স্থানীয় ইউপি সদস্য পাপ্পু জানান, গরু চুরি হওয়ার বিষয়টি তিনি শুনেছেন।